Dom za starije osobe „Mali Kartec“ Krk

Broj:168/2023-01

Krk, 21.02.2023.godine

 Na temelju članka 4. stavka 2. Pravilnika o radu Doma „Mali Kartec“, raspisuje se

**NATJEČAJ**

**za prijam radnika u radni odnos na neodređeno vrijeme, za radno mjesto: njegovateljica/njegovatelj**

**NATJEČAJ TRAJE OD 22.02.2023. godine do 01.03.2023..godine**

**Njegovateljica/njegovatelj**

* 1 izvršitelja za rad u Domu (lokacija Krk).

Uvjeti:

* završeno osnovnoškolsko obrazovanje (NKV), i tečaj za njegu (PKV)
* nepostojanje zapreke iz članka 213. stavka 1. Zakona o socijalnoj skrbi.

Uz vlastoručno potpisanu prijavu na natječaj kandidati trebaju priložiti:

* svjedodžbu ili potvrdu o završenom školovanju (kao dokaz da kandidat ima završeno najmanje osnovnoškolsko obrazovanje),
* uvjerenje ili potvrdu ovlaštene institucije o završenom osposobljavanju za poslove njegovateljica ( kao dokaz da kandidat ima položen tečaj za njegu),
* životopis (vlastoručno potpisan).

Napomena: dokaz da kod pojedinog kandidata ne postoji zapreka iz članka 213. stavka 1. Zakona o socijalnoj skrbi pribavit će po službenoj dužnosti poslodavac.

OPIS POSLOVA

1.obavlja opću njegu korisnika, brine o njegovom izgledu i higijeni njegove okoline (održavanje osobe higijene, kupanje nepokretnih i teško pokretnih korisnika, šišanje i brijanje korisnika, rezanje noktiju, higijena kreveta, noćnih ormarića, ormara, osobnog rublja i odjeće i obuće korisnika);

2.obavlja njegu korisnika prema pravilima struke i uputama neposrednog rukovoditelja i medicinske sestre;

3.provodi postupak s preminulim korisnikom (higijena i oblačenje);

4.sudjeluje u podjeli obroka i hranjenju korisnika, servira i kupi suđe, pere bijelo suđe u čajnoj kuhinji, sudjeluje u procesu smještaja korisnika i pomaže im u privikavanju na novu sredinu;

5.pomaže teško pokretnim korisnicima u kretanju, oblačenju i ostalim svakodnevnim aktivnostima;

6.sudjeluje u provođenju timskog djela aktivnosti u okviru radno – okupacijske;

7.sudjeluje u organiziranim edukacijama unutar Doma

8.prati korisnike na specijalističke preglede;

9.prikuplja, popisuje i predaje zajedničku robu korisnika kao i ostalu posteljinu odjela na pranje;

10.redovito unosi podatke u odgovarajuće očevidnike i računalne programe koje koristi Dom (Dogma i dr.);

11.materijalno je odgovorna za sredstva rada i inventar Doma, te imovinu korisnika s kojom radi;

12.u svom radu postupa sukladno pravilima struke, općim aktima Doma, protokolima postupanja u Domu, nalozima ravnatelja ili neposrednog rukovoditelja.

Potrebna stručna sprema: završena osnovnoškolsko obrazovanje i tečaj za njegu (PKV).

Osobe koje prema posebnim propisima ostvaruju pravo prednosti, moraju se u prijavi pozvati na to pravo i imaju prednost u odnosu na ostale kandidate samo pod jednakim uvjetima.

Sukladno Zakonu o hrvatskim braniteljima iz Domovinskog rata i članovima njihovih obitelji („Narodne novine“ broj 121/17), pozivaju se osobe iz članka 102. stavak 1. – 3. Zakona da uz prijavu na natječaj dostave dokaze iz članka 103. stavak 1. Zakona. Poveznica na internetsku stranicu Ministarstva hrvatskih branitelja: <https://branitelji.gov.hr/zaposljavanje-843/843>.

Prijave na natječaj s pripadajućom dokumentacijom za gore navedena radna mjesta podnose se na adresu: Dom za starije osobe „Mali Kartec“ Krk, L. Bolmarčića 1, 51500 Krk, s naznakom „natječaj za njegovateljica-njegovatelj“ ne otvaraj,

Rok prijave na natječaj teče osam dana od dana objave natječaja u „Narodnim novinama“.

Nepravodobne i nepotpune prijave neće se razmatrati.

Kandidati mogu dokaze o ispunjavanju natječajnih uvjeta dostaviti u obliku neovjerenih preslika, a poslodavac može naknadno tražiti dostavu originala na uvid.

Poslodavac može, po vlastitom izboru, s pojedinim ili svim kandidatima koji ispunjavaju natječajne uvjete obaviti razgovor. U slučaju da se pozvani kandidat ne odazove na razgovor, smatrat će se da je odustao od svoje prijave, a sa istom će se postupati kao da nije niti podnesena.

Kandidati će biti obaviješteni o izboru u roku od 30 dana od isteka roka za podnošenje prijava, dostavom obavijesti o izboru svim kandidatima.

Vezano uz zaštitu osobnih podataka, poslodavac ovim obavještava sve kandidate da će njihove osobne podatke (ime i prezime, OIB i adresu) koristiti isključivo u svrhu provedbe natječaja (tj. dostave obavijesti o izboru kandidata s kojim će se zasnovati radni odnos). Smatrat će se da je kandidat podnošenjem prijave na natječaj dao privolu za raspolaganje njegovim osobnim podacima na navedeni način i u navedenu svrhu.

Izrazi koji se koriste u ovom Natječaju, a imaju rodno značenje, koriste se neutralno i odnose se jednako na muški i ženski rod.

 Dom „Mali Kartec“ Krk